ai4bharat/Pralekha huggingface dataset:
প্রধানমন্ত্রীরদপ্তর
ত্রয়োদশ ব্রিকস্ শীর্ষ সম্মেলন
নয়াদিল্লি, ০৭ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ৯ সেপ্টেম্বর ত্রয়োদশ ব্রিকস্ শীর্ষ সম্মেলনে পৌরোহিত্য করবেন। ভারত ২০২১ – এ ব্রিকস্ গোষ্ঠীর অধ্যক্ষের দায়িত্ব পালন করছে। ব্রাজিলের রাষ্ট্রপতি মিঃ জায়ের বোলসোনারো, রাশিয়ার রাষ্ট্রপতি মিঃ ভ্লাদিমির পুতিন, চীনের রাষ্ট্রপতি মিঃ শি জিনপিং এবং দক্ষিণ আফ্রিকার রাষ্ট্রপতি মিঃ সিরিল রামাফোসা এই বৈঠকে যোগ দেবেন। ভারতের জাতীয় নিরাপত্তা উপদেষ্টা শ্রী অজিত দোভাল, নিউ ডেভেলপমেন্ট ব্যাঙ্কের সভাপতি মিঃ মার্কোস ট্রৈজো, ব্রিকস্ বিজনেস কাউন্সিলের অস্থায়ী অধ্যক্ষ শ্রী ওঙ্কার কানওয়ার, ব্রিকস্ উইমেনস্ বিজনেস অ্যালায়েন্সের অস্থায়ী অধ্যক্ষ ডঃ সঙ্গীতা রেড্ডিও এই সম্মেলনে উপস্থিত থাকবেন। তাঁরা নিজ নিজ ক্ষেত্রের কার্যবিবরণী পেশ করবেন। এবারের সম্মেলনের মূল ভাবনা ‘ব্রিকস্ অ্যাট ১৫: ইনট্রা-ব্রিকস্ কো-অপারেশন ফর কন্টিনিউটি, কনসলিডেশন অ্যান্ড কনসেন্সাস ’। ভারত ৪টি ক্ষেত্রকে বিশেষ অগ্রাধিকার দিয়েছে, এগুলি হ’ল – বহুস্তরীয় ব্যবস্থার সংস্কার, সন্ত্রাস মোকাবিলা, নিরবচ্ছিন্ন বিকাশ অর্জনের জন্য ডিজিটাল ও প্রযুক্তির সাহায্য নেওয়া এবং মানুষের সঙ্গে মানুষের যোগাযোগ বৃদ্ধি। এই ক্ষেত্রগুলির পাশাপাশি, কোভিড-১৯ মহামারীর প্রভাব এবং সমকালীন আন্তর্জাতিক ও আঞ্চলিক বিভিন্ন বিষয় নিয়েও সম্মেলনে আলোচনা হবে।
প্রধানমন্ত্রী শ্রী নরেন্দ্র মোদী এ নিয়ে দ্বিতীয়বার ব্রিকস্ শীর্ষ সম্মেলনের পৌরোহিত্য করবেন। এর আগে তিনি ২০১৬ সালে গোয়া শীর্ষ সম্মেলনেও পৌরোহিত্য করেছিলেন। ভারতের নেতৃত্বে ব্রিকস্ গোষ্ঠীর এবারের সম্মেলনের সময়কালে এই গোষ্ঠীর পঞ্চদশ প্রতিষ্ঠা বার্ষিকী উদযাপিত হচ্ছে। সম্মেলনের মূল ভাবনার সঙ্গে সেটি প্রতিফলিত হয়েছে।
CG/CB/SB
(
প্রধানমন্ত্রীরদপ্তর
ভারত রত্ন এমজিআর-এর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৭ই জানুয়ারী, ২০২১
প্রধানমন্ত্রী শ্রী নরেন্দ্র মোদী ভারতরত্ন এম জি আরের জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ভারত রত্ন এমজিআর বহু মানুষের হৃদয়ে রয়েছেন। চলচ্চির জগত কিংবা রাজনীতির আঙিনা , সর্বত্রই তাঁকে সম্মান করা হয়। মুখ্যমন্ত্রী থাকার সময় তিনি দারিদ্র দূরীকরণে ও মহিলাদের ক্ষমতায়নে নানা উদ্যোগ নিয়েছিলেন। তাঁর জন্মদিনে তাঁকে শ্রদ্ধা জানাই।“
স্বাস্থ্যওপরিবারকল্যাণমন্ত্রক
ভারতে গত ৭ দিন দৈনিক আক্রান্তের সংখ্যা ২০ হাজারের নিচে
মৃত্যুর সংখ্যা লাগাতার নিম্নমুখী; গত ২০ দিন ধরে দৈনিক মৃত্যুর সংখ্যা ৩০০-র নিচে
২২টি রাজ্য / কেন্দ্রশাসিত অঞ্চলে মৃত্যু হার জাতীয় গড়ের তুলনায় কম
প্রাথমিকভাবে সংগৃহীত ১.৬৫ কোটি কোভিশিল্ড ও কোভ্যাক্সিন টিকার ডোজ সমস্ত রাজ্য / কেন্দ্রশাসিত অঞ্চলকে সরবরাহ করা হয়েছে
নয়াদিল্লি, ১৪ জানুয়ারি, ২০২১
ভারতে দৈনিক ভিত্তিতে আক্রান্তের সংখ্যা লাগাতার নিম্নমুখী। দেশে গত সাতদিন ধরে দৈনিক ভিত্তিতে আক্রান্তের সংখ্যা ২০ হাজারের নিচে।
দেশে গত ২৪ ঘন্টায় কেবল ১৬,৯৪৬ জন করোনায় আক্রান্ত। একই সময়ে সুস্থ হয়েছেন ১৭,৬৫২ জন। এর ফলে, সুস্পষ্টভাবে করোনায় আক্রান্তের সংখ্যা আরও ৯০৪টি কমেছে।
ভারতে দৈনিক ভিত্তিতে করোনাজনিত কারণে মৃত্যু হার ক্রমশ কমছে। এই প্রবণতা অব্যাহত থেকে গত ২০ দিনে দৈনিক ভিত্তিতে মৃত্যুর সংখ্যা ৩০০-রও কম।
ভারতে আজ করোনাজনিত কারণে মৃত্যু হার দাঁড়িয়েছে ১.৪৪ শতাংশে। ২২টি রাজ্য ও কেন্দ্রশাসিত অঞ্চলে মৃত্যু হার জাতীয় গড়ের তুলনায় কম।
দেশে সুস্পষ্টভাবে করোনায় আক্রান্তের সংখ্যা ২ লক্ষ ১৩ হাজার ৬০৩। দেশে মোট আক্রান্তের মধ্যে সুস্পষ্টভাবে করোনায় আক্রান্তের হার কেবল ২.০৩ শতাংশ।
২৫টি রাজ্য / কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫ হাজারের কম।
ভারতে আজ পর্যন্ত মোট সুস্থতার সংখ্যা ১ কোটি ১ লক্ষ ৪৬ হাজার ৭৬৩। সুস্থতার হার বেড়ে হয়েছে ৯৬.৫২ শতাংশ।
দেশে গত ২৪ ঘন্টায় আরোগ্য লাভকারীদের ৮২.৬৭ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫,১৫৮ জন আরোগ্য লাভ করেছেন। মহারাষ্ট্রে গত ২৪ ঘন্টায় সুস্থ হয়েছেন ৩,০০৯ এবং ছত্তিশগড়ে সুস্থতার সংখ্যা ৯৩০।
দেশে গত ২৪ ঘন্টায় নতুন করে করোনায় আক্রান্তদের ৭৬.৪৫ শতাংশই সাতটি রাজ্য ও কেন্দ্রশাসিত অঞ্চল থেকে। কেরল থেকেই সর্বাধিক ৬,০০৪ জন নতুন করে আক্রান্ত হয়েছেন। মহারাষ্ট্রে আক্রান্তের সংখ্যা ৩,৫৫৬ এবং কর্ণাটকে আক্রান্ত হয়েছেন ৭৪৬ জন।
দেশে গত ২৪ ঘন্টায় করোনাজনিত কারণে ১৯৮ জনের মৃত্যু হয়েছে। এর মধ্যে ৭৫.৭৬ শতাংশই মারা গেছেন ছয়টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৭০ জনের মৃত্যু হয়েছে। কেরলে মারা গেছেন ২৬ জন এবং পশ্চিমবঙ্গে মৃত্যু হয়েছে ১৮ জনের।
কোভিড-১৯ টিকাকরণ অভিযানের জন্য সমগ্র দেশ প্রস্তুত হচ্ছে। আগামী ১৬ জানুয়ারি থেকে এই কর্মযজ্ঞ শুরু হতে চলেছে।
ইতিমধ্যেই সংগৃহীত ১ কোটি ৬৫ লক্ষ কোভিশিল্ড ও কোভ্যাক্সিন টিকার ডোজ রাজ্য ও কেন্দ্রশাসিত অঞ্চলগুলিকে সরবরাহ করা হয়েছে। প্রত্যেক রাজ্যকেই তাদের প্রথম পর্যায়ে পাঠানো চাহিদা অনুযায়ী টিকা সরবরাহ করা হয়েছে। তাই এক্ষেত্রে বৈষম্যের কোনও অবকাশ নেই। এমনকি, টিকা সরবরাহে ঘাটতি সম্পর্কিত যে কোনও ধরনের অভিযোগ সম্পূর্ণ ভিত্তিহীন এবং এর সঙ্গে প্রকৃত ঘটনার কোনও যোগ নেই।
রাজ্যগুলিকে অন্তত ১০ শতাংশ টিকা আগাম সংরক্ষণ করে বাকি ডোজগুলির টিকাকরণের পরামর্শ দেওয়া হয়েছে। দৈনিক ভিত্তিতে অন্তত ১০০টি টিকা দেওয়ার কথা বলা হয়েছে। এর ফলে, প্রতিটি টিকাকরণ কেন্দ্রে ভিড় এড়ানোর পাশাপাশি সুষ্ঠুভাবে সমগ্র টিকাকরণ প্রক্রিয়া পরিচালনা করা সম্ভব হবে।
রাজ্য ও কেন্দ্রশাসিত অঞ্চলগুলিকে আরও পরামর্শ দিয়ে বলা হয়েছে টিকাকরণ কেন্দ্রের সংখ্যা বাড়াতে যাতে প্রতিদিন আরও বেশি সংখ্যক টিকার প্রয়োগ ঘটানো যায় এবং দ্রুত সমগ্র প্রক্রিয়া সম্পন্ন করা সম্ভব হয়।
পেট্রোলিয়ামওপ্রাকৃতিকগ্যাসমন্ত্রক
জি এস টি পর্ষদ পেট্রোপণ্যের উপর জিএসটি আরোপের বিষয়ে সিদ্ধান্ত নেবে
নয়াদিল্লী, ২৬ জুন , ২০১৯
সংবিধানের ২৭৯ক  ধারা অনুযায়ী পণ্য পরিষেবা কর পর্ষদ সিদ্ধান্ত নেবে অপরিশোধিত পেট্রোলিয়াম, হাই স্পিড ডিজেল, মোটর স্পিরিট, প্রাকৃতিক গ্যাস, এবং বিমানের জ্বালানী ౼ অর্থাৎ পেট্রোপণ্যের উপর কবে থেকে জিএসটি আরোপ করা হবে। যদিও সংবিধান অনুযায়ী সমস্ত পেট্রোপণ্য পণ্য পরিষেবা করের আওতাভুক্ত, তবে কবে থেকেএই কর চালু হবে , সেই সিদ্ধান্ত জিএসটি পর্ষদ নেবে। সিজিএসটি আইনের ৯ ধারা অনুযায়ী পেট্রোল, ডিজেল সহ সব পেট্রোপণ্যের উপর জিএসটি আরোপ করার সিদ্ধান্ত নেবে পর্ষদ।
জি এস টি পর্ষদে সব রাজ্য এবং কেন্দ্রশাসিত অঞ্চলের অর্থমন্ত্রী বা করমন্ত্রী কিংবা আইনপ্রণয়নকারী সংস্থার কোন প্রতিনিধি থাকেন। পর্ষদের সুপারিশক্রমে পেট্রপণ্যের উপর এই কর বসবে।
পেট্রোলিয়াম এবং প্রাকৃতিক গ্যাস মন্ত্রী শ্রী ধর্মেন্দ্র প্রধান আজ রাজ্যসভায় লিখিত এক প্রশ্নের জবাবে এই তথ্য জানিয়েছেন।
CG/CB
(Visitor Counter : 117
আবাসনএবংশহরাঞ্চলেরদারিদ্র্যদূরীকরণমন্ত্রক
সরকারি তহবিল প্রাপ্ত বাসযোগ্য ৩,৯৬৪টি খালি বাড়িকে শহরাঞ্চলের দরিদ্র মানুষ বা প্রবাসী শ্রমিকদের জন্য সুলভ ভাড়ায় আবাসন কমপ্লেক্স হিসেবে রূপান্তরিত করা হয়েছে
নতুন দিল্লি, ১১ আগস্ট, ২০২১
এক ইতিবাচক অগ্রগতির নিদর্শন হিসেবে এখনও পর্যন্ত সরকারি তহবিল প্রাপ্ত বাসযোগ্য ৩ হাজার ৯৬৪টি খালি বাড়িকে শহরাঞ্চলের দরিদ্র মানুষ বা প্রবাসী শ্রমিকদের জন্য সুলভ ভাড়ায় আবাসন কমপ্লেক্স হিসেবে রূপান্তরিত করা হয়েছে। বিভিন্ন রাজ্যে ৫ হাজার ৭৩৪টি সরকারি সহাযতা প্রাপ্ত বাড়িকে শহরাঞ্চলের দরিদ্র মানুষ বা প্রবাসী শ্রমিকদের জন্য সুলভে ভাড়া দেওয়ার প্রস্তাব করে অনুরোধ এসেছে। এছাড়াও ১৮টি রাজ্য ও কেন্দ্রশাসিত অঞ্চলে ১ লক্ষ ২ হাজার ১৯টি গৃহ নির্মাণের জন্য সরকারি ও বেসরকারি সংস্থার কাছ থেকে ৬৬টি প্রস্তাব পাওয়া গেছে। প্রাপ্ত প্রস্তাবগুলি সংশ্লিষ্ট শহরাঞ্চলীয় স্থানীয় কর্তৃপক্ষগুলি খতিয়ে দেখছে এবং প্রয়োজন সাপেক্ষে নির্মাণ কাজ শুরু করার অনুমতি দিচ্ছে।
২০১১-র জনগণনা অনুযায়ী সমস্ত স্ট্যাচুইটারি শহরে সুলভে ভাড়ায় আবাসন কমপ্লেক্স কর্মসূচি রূপায়িত হচ্ছে। এধরণের আবাসনগুলিতে ভাড়ার হার প্রাথমিক ভাবে স্থানীয় কর্তৃপক্ষগুলি স্থির করে থাকে। সেই অনুসারে ভাড়ার হার দ্বিবার্ষিক ৮ শতাংশ হারে বাড়ানো হয়। পাঁচ বছরে ভাড়ার হার সর্বাধিক ২০ শতাংশ বৃদ্ধি পায়। গৃহ ভাড়ায় নেওয়ার জন্য চুক্তি স্বাক্ষরের দিন থেকেই ভাড়ায় বার্ষিক বৃদ্ধির বিষয়টি কার্যকর হয়।
রাজ্যসভায় আজ এক লিখিত জবাবে এই তথ্য দেন আবাসন ও শহরাঞ্চল বিষয়ক প্রতিমন্ত্রী শ্রী কৌশল কিশোর।
CG/BD/AS
(Visitor Counter : 111
উপ-রাষ্ট্রপতিরসচিবালয়
জলবায়ু পরিবর্তনজনিত সমস্যাগুলির মোকাবিলায় বনকর্মী ও আধিকারিকদের আরও উদ্যোগী হতে বললেন উপ-রাষ্ট্রপতি
নয়াদিল্লি, ০২ আগস্ট, ২০১৯
জলবায়ু পরিবর্তন ও জৈব বৈচিত্র্যের ক্ষয়জনিত সমস্যাগুলি আরও দক্ষতার সঙ্গে মোকাবিলা করার জন্য বনকর্মী ও আধিকারিকদের আধুনিক জ্ঞান ও শ্রেষ্ঠ পন্থা-পদ্ধতি সম্বন্ধে যথেষ্ট সচেতন হওয়ার আহ্বান জানালেন উপ-রাষ্ট্রপতি শ্রী ভেঙ্কাইয়া নাইডু। তিনি বনকর্মীদের পরম্পরাগত ভূমিকায় দ্রুত পরিবর্তন এনে অরণ্যের সুস্থায়ী সংরক্ষণ ও পরিচালনার পাশাপাশি, অরণ্যের ওপর নির্ভরশীল মানুষকে সচেতন করে তোলার আহ্বান জানান।
নতুন দিল্লিতে আজ উপ-রাষ্ট্রপতি ভবনে ইন্ডিয়ান ফরেস্ট সার্ভিসের ২০১৮ ব্যাচের শিক্ষানবিশদের সঙ্গে এক আলাপচারিতায় শ্রী নাইডু বলেন যে, জলবায়ু পরিবর্তন এবং জৈব বৈচিত্র্যের ক্ষয়ক্ষতিজনিত সমস্যাগুলি দূর করে ভারত বিশ্বের অন্যান্য দেশের কাছে অনুকরণীয় আদর্শ হয়ে উঠুক। বন সংরক্ষণ ও সুরক্ষায় সাধারণ মানুষকে আরও শিক্ষিত ও উৎসাহিত করার প্রয়োজনীয়তার ওপর গুরুত্ব দিয়ে তিনি বলেন, ক্রমবর্ধমান জনসংখ্যার প্রেক্ষিতে অরণ্য অঞ্চলের পরিধি বাড়ার সম্ভাবনা খুবই ক্ষীণ। তাই, এখন সময় এসেছে, অরণ্যের সুষ্ঠু সংরক্ষণ ও সুরক্ষার।
বন আধিকারিকদের অরণ্যের তত্ত্বাবধায়ক হিসাবে আখ্যা দিয়ে শ্রী নাইডু বলেন, জাতীয় অরণ্য নীতি রূপায়ণের পাশাপাশি, প্রাকৃতিক সম্পদের সুরক্ষা ও সুষ্ঠু পরিচালনার মাধ্যমে দেশের বাস্তুতন্ত্রের স্থিতিশীলতা সুনিশ্চিত করা তাঁদের কর্তব্য। উন্নয়ন ও পরিবেশ সংরক্ষণের মধ্যে ভারসাম্য বজায় রাখতে বনকর্মীদের গুরুত্বপূর্ণ ভূমিকা রয়েছে। তিনি আরও বলেন, ‘ভারতের মতো দ্রুত বিকাশশীল রাষ্ট্রের সার্বিক ও সুস্থায়ী উন্নয়নের জন্য এ ধরণের ভারসাম্য বজায় রাখা জরুরি’। বাসস্থান ধ্বংসের ফলে একাধিক উদ্ভিদ ও প্রাণীকূলের বিলুপ্তির যে বিপদ দেখা দিয়েছে, সে প্রসঙ্গে উপ-রাষ্ট্রপতি সতর্ক করে দিয়ে বলেন, জৈব বৈচিত্র্যের ক্ষতি সামগ্রিক বাস্তুতন্ত্রে অপ্রত্যাশিত পরিবর্তন নিয়ে আসবে। সমস্ত প্রাণীকূলের ওপরই এর বিরূপ প্রভাব পড়বে।
দেশের উত্তর-পূর্বাঞ্চলে অরণ্যের সংরক্ষণে বিশেষ গুরুত্ব দেওয়ার জন্যও উপ-রাষ্ট্রপতি শিক্ষানবিশ বন আধিকারিকদের আহ্বান জানিয়ে বলেন, বিগত প্রায় দুই দশক ধরে এই অঞ্চলে ধারাবাহিকভাবে বনচ্ছেদন হয়ে চলেছে।
এই উপলক্ষে ইন্দিরা গান্ধী ন্যাশনাল ফরেস্ট অ্যাকাডেমির নির্দেশক শ্রী ওঙ্কার সিং, অরণ্য বিষয়ক মহানির্দেশক শ্রী সিদ্ধান্ত দাস-সহ বহু বিশিষ্ট ব্যক্তি উপস্থিত ছিলেন।
SSS/BD/SB
(Visitor Counter : 89
প্রধানমন্ত্রীরদপ্তর
সমগ্র দেশ তামিলনাড়ুর ঐতিহ্যপূর্ণ সংস্কৃতিতে গর্ব অনুভব করে : প্রধানমন্ত্রী
নতুন দিল্লি, ২৭ মে, ২০২৩
প্রধানমন্ত্রী শ্রী নরেন্দ্র মোদী বলেছেন, সমগ্র দেশ তামিলনাড়ুর ঐতিহ্যপূর্ণ সংস্কৃতিতে গর্ব অনুভব করে। বিশিষ্ট অভিনেতা রজনীকান্তের এক ট্যুইটের জবাবে প্রধানমন্ত্রী একথা বলেন। রজনীকান্ত তাঁর ট্যুইটে নতুন সংসদ ভবনে যে সেঙ্গেলটি বসানো হবে, সেকথা উল্লেখ করেছেন।
প্রধানমন্ত্রী তাঁর ট্যুইটে বলেন;
“தமிழ்நாட்டின் புகழ்பெற்ற கலாச்சாரத்தில் ஒட்டுமொத்த தேசமும் பெருமை கொள்கிறது. புதிய நாடாளுமன்றக் கட்டிடத்தில் இந்த தலைசிறந்த மாநிலத்தின் கலாச்சாரம் பெருமைக்குரிய இடத்தைப் பெறுவது உண்மையிலேயே மகிழ்ச்சி அளிக்கிறது. #MyParliamentMyPride”
(AC/PM/AS/
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ০৮ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৭০ কোটি ৭৫ লক্ষ টিকাকরণ
দেশে গত ২৪ ঘণ্টায় নতুন করে আক্রান্তের সংখ্যা ৩৭ হাজার ৮৭৫
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.১৮ শতাংশ
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯১ হাজার ২৫৬
দেশে এখনও পর্যন্ত মোট সুস্থতার হার ৯৭.৪৮ শতাংশ
দেশে গত ২৪ ঘণ্টায় করোনামুক্ত হয়েছেন ৩৯ হাজার ১১৪ জন; এর ফলে, মোট সুস্থতার সংখ্যা দাঁড়িয়েছে ৩ কোটি ২২ লক্ষ ৬৪ হাজার ৫১
সাপ্তাহিক-ভিত্তিতে আক্রান্তের হার ২.৪৯ শতাংশ, যা গত ৭৫ দিন ৩ শতাংশের নীচে
দৈনিক-ভিত্তিতে আক্রান্তের হার ২.১৬ শতাংশ, যা গত ৯ দিন ৩ শতাংশের নীচে
দেশে এখনও পর্যন্ত মোট নমুনা পরীক্ষার সংখ্যা ৫৩ কোটি ৪৯ লক্ষ
CG/BD/SB
(
যুবওক্রীড়াবিষয়কমন্ত্রক
জাতীয় কুস্তি চ্যাম্পিয়নশিপে কোভিড বিধি লঙ্ঘন সম্পর্কিত তথ্য তলব করেছে স্পোর্টস অথরিটি অফ ইন্ডিয়া
নতুন দিল্লি, ২৪ জানুয়ারি, ২০২১
নয়ডা স্টেডিয়ামে গত ২৩ জানুয়ারি আয়োজিত জাতীয় কুস্তি চ্যাম্পিয়নশিপে কোভিড বিধি এবং সামাজিক দূরত্বের নিয়মাবলী লঙ্ঘন সম্পর্কিত বিষয়ে সংবাদ মাধ্যমে যে প্রতিবেদন প্রকাশিত হয়েছে তার তথ্য তলব করেছে ভারতের স্পোর্টস অথরিটি অফ ইন্ডিয়া।
এসএআইয়ের মহানির্দেশক সন্দীপ প্রধান বলেন, এই বিষয়ে ভারতীয় কুস্তি ফেডারেশনকে জানানো হয়েছে এবং প্রতিযোগিতায় কোভিড বিধি সম্পর্কিত বিধি কঠোরভাবে মেনে চলতে বলা হয়েছে ।এমনকি সংস্থার কাছ থেকে তথ্য তলব করা হয়েছে বলেও তিনি জানান।
পাশাপাশি ক্রীড়াবিদদের সুরক্ষা নিশ্চিত করতে কোভিড নিয়ম কঠোরভাবে অনুসরণ করার জন্য সমস্ত জাতীয় ক্রীড়া সংস্থাকে সতর্ক করে দিতে ভারতীয় অলিম্পিক অ্যাসোসিয়েশনকেও অনুরোধ জানিয়েছে এসএআই।
নতুনওপুনর্নবীকরণযোগ্যজ্বালানিমন্ত্রক
নতুন ও পুনর্নবীকরণযোগ্য জ্বালানী প্রতিমন্ত্রী হাইড্রোজেন জ্বালানী- নীতি পরিকাঠামো উন্নয়ন ও চ্যালেঞ্জ শীর্ষক প্রথম আন্তর্জাতিক সম্মেলনের উদ্বোধন করেছেন
নয়াদিল্লী, ২৪ নভেম্বর, ২০২১
হাইড্রোজেন জ্বালানী- নীতি পরিকাঠামো উন্নয়ন ও চ্যালেঞ্জ শীর্ষক প্রথম আন্তর্জাতিক সম্মেলনের আয়োজন করা হয়েছে। নতুন ও পুনর্নবীকরণযোগ্য জ্বালানী মন্ত্রক, এনটিপিসি এবং কেন্দ্রীয় বিদ্যুৎ কর্তৃপক্ষের সহযোগিতায় সেন্ট্রাল বোর্ড অফ ইরিগেশন অ্যান্ড পাওয়ার নতুন দিল্লীতে আজ ও আগামীকাল দু’দিন ব্যাপি এই সম্মেলনের আয়োজন করেছে।
সম্মেলনের উদ্বোধন করে নতুন ও পুনর্নবীকরণযোগ্য জ্বালানী প্রতিমন্ত্রী শ্রী ভাগবন্ত খুবা বলেন, প্রধানমন্ত্রী সিওপি ২৬ সম্মেলনে ভারতে কার্বন নিঃসরণ কমানোর জন্য বিভিন্ন পরিকল্পনার কথা জানিয়েছেন। ২০৩০ সালের মধ্যে ভারত ৫০০ গিগাওয়াট পুনর্নবীকরণযোগ্য জ্বালানী উৎপাদন করবার লক্ষ্যমাত্রা ধার্য করেছে। ২০৭০ সালের মধ্যে ভারত কার্বন নিঃসরণ মুক্ত দেশ হিসেবে আত্মপ্রকাশ করার পরিকল্পনা করেছে। এ কারণে মন্ত্রী আইআইটি এবং অন্যান্য শিক্ষা প্রতিষ্ঠানগুলিকে হাইড্রোজেন জ্বালানী নিয়ে গবেষণাধর্মী কাজ করার পরামর্শ দিয়েছেন। হাইড্রোজেন জ্বালানীর উৎপাদনের ব্যয় কমানোর ওপর তিনি বিশেষ গুরুত্ব দিয়েছেন। সম্মেলনে বিভিন্ন সংস্থার শীর্ষ কর্মকর্তারা উপস্থিত ছিলেন। স্কটল্যান্ডের গ্লাসগোতে জলবায়ু পরিবর্তন সমস্যার সমাধানে প্রধানমন্ত্রী যে পাঁচ দফা কর্মসূচির কথা ঘোষণা করেন তার বাস্তবায়নের জন্যই এই সম্মেলনের আয়োজন করা হয়েছে।
জার্মানী, জাপান এবং সুইডেনের বিশেষজ্ঞরা সহ ৬০টি সংস্থার ২০০ জন প্রতিনিধি সম্মেলনে যোগ দেন। তিন জন বিদেশী লেখকের নিবন্ধ সহ মোট ২৯টি নিবন্ধ সম্মেলনে স্থান পেয়েছে।
CG/CB/NS
(Visitor Counter : 85
কেন্দ্রীয়মন্ত্রিসভা
কেন্দ্রীয় মন্ত্রিসভা ২০২০-২১এ জম্মু-কাশ্মীরে আপেল সংগ্রহের জন্য বাজার ব্যবস্থাপনা প্রকল্পের সময়সীমা বৃদ্ধিতে অনুমোদন দিয়েছে
নয়াদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে জম্মু-কাশ্মীরে ২০১৯-২০ মরশুমের মতো একই শর্ত বজায় রেখে ২০২০-২১ মরশুমেও আপেল সংগ্রহের জন্য বাজার ব্যবস্থাপনার প্রকল্পের সময়সীমা বৃদ্ধিতে অনুমোদন দেওয়া হয়েছে।
ডিরেক্টরেট অফ প্ল্যানিং অ্যান্ড মার্কেটিং, উদ্যান পালন দপ্তর, জম্মু-কাশ্মীর উদ্যান পালন প্রক্রিয়াকরণ ও বাজারজাতকরণ নিগমের সাহায্যে ন্যাশনাল এগ্রিকালচারাল কো-অপারেটিভ মার্কেটিং ফেডারেশন লিমিটেড এই আপেল সংগ্রহের কাজ করবে। জম্মু-কাশ্মীরের আপেল চাষিদের কাছ থেকে সরাসরি আপেল সংগ্রহ করে তাদের ব্যাঙ্ক অ্যাকাউন্টে টাকা পাঠিয়ে দেওয়া হবে।
সরকার নাফেডকে এ কাজে আড়াই হাজার কোটি টাকার সরকারি গ্যারান্টির অর্থ ব্যবহারের অনুমতি দিয়েছে। এই প্রকল্পে কোনও ক্ষতি হলে তার দায়ভার কেন্দ্র এবং জম্মু-কাশ্মীর কেন্দ্রশাসিত অঞ্চল প্রশাসন সমানভাবে ভাগ করে নেবে।
গত মরশুমে বিভিন্ন প্রজাতির আপেলের মূল্য নির্ধারণ যে কমিটি করেছিল এবারেও তারাই এই কাজ করবে। জম্মু-কাশ্মীর কেন্দ্রশাসিত অঞ্চল প্রশাসন নির্ধারিত বাজারগুলিতে প্রয়োজনীয় সহযোগিতা করবে।
আপেল সংগ্রহ যাতে সুষ্ঠুভাবে হয় তার জন্য ক্যাবিনেট সচিবের নেতৃত্বে নজরদারি কমিটি পুরো প্রক্রিয়াটি তদারকি করবে। কেন্দ্রশাসিত অঞ্চলের মুখ্যসচিবের নেতৃত্বে সমন্বয় কমিটি এই কাজে সাহায্য করবে।
কেন্দ্রের এই ঘোষণার ফলে আপেল উৎপাদকরা যথাযথভাবে ফসলের বিপণনের সুবিধা পাবেন এবং স্থানীয় বাসিন্দাদের কর্মসংস্থানের সুযোগ তৈরি হবে। এই ব্যবস্থার মাধ্যমে আপেলের ভালে দাম পাওয়া নিশ্চিত হওয়ার ফলে জম্মু-কাশ্মীরের কৃষকদের আয় বাড়বে।
CG/CB/NS
(
প্রধানমন্ত্রীরদপ্তর
প্রধানমন্ত্রী পোর বন্দরে মহাত্মা গান্ধীর বাড়ি থেকে পাওয়া শিক্ষা বিষয়ক একটি নিবন্ধ সকলের সঙ্গে ভাগ করে নিয়েছেন
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী আজ পোর বন্দরে মহাত্মা গান্ধীর বাড়ি থেকে পাওয়া শিক্ষা বিষয়ক একটি নিবন্ধ সকলের সঙ্গে ভাগ করে নিয়েছেন। ‘মোদী আর্কাইভ’ থেকে একটি ট্যুইট উদ্ধৃত করে প্রধানমন্ত্রী এক ট্যুইটে বলেন, “আপনারা কি জানেন, পোর বন্দরে মহাত্মা গান্ধীর বাড়ি জল সংরক্ষণের বিষয়ে আমাদের বিশেষ শিক্ষা প্রদান করে। এই নিবন্ধটি পড়লে আপনাদের ভালো লাগবে। https://www.narendramodi.in/what-gandhi-ji-s-home-in-porbandar-teaches-us-532460”
PG/PM/SB
(
স্বাস্থ্যওপরিবারকল্যাণমন্ত্রক
মে মাসে রাজ্য ও কেন্দ্রশাসিত অঞ্চলগুলি টিকার ৬১.০৬ মিলিয়ন ডোজ পেয়েছে
৩১ মে'র হিসাব অনুযায়ী রাজ্য ও কেন্দ্রশাসিত অঞ্চলগুলিতে এখনও ১৬.২২ মিলিয়ন ডোজ রয়েছে
নতুন দিল্লি, ২ জুন, ২০২১
ভারত সরকার সম্পূর্ণ সরকারি ব্যবস্থাপনা বা, 'হোল অফ গভর্নমেন্ট' দৃষ্টিকোণ থেকে রাজ্য ও কেন্দ্রশাসিত অঞ্চল গুলিতে করোনা টিকাকরণ কর্মসূচি সুষ্ঠুভাবে এগিয়ে নিয়ে যাওয়ার জন্য সাহায্য করে চলেছে। সারা দেশ জুড়ে এই টিকাকরণ কর্মসূচি গত ১৬ জানুয়ারি থেকে শুরু হয়েছে। সব কটি রাজ্য ও কেন্দ্রশাসিত অঞ্চলে যাতে করোনার টিকা পাওয়া যায় সেজন্য সরকার নিয়মিতভাবে টিক্কা প্রস্তুতকারী সংস্থা গুলির সঙ্গে যোগাযোগ রেখে চলেছে। এর পাশাপাশি, গত ১ মে থেকে রাজ্য ও কেন্দ্রশাসিত অঞ্চলগুলি যাতে সহজেই টিকা সংগ্রহ করতে পারে সে ব্যবস্থা করা হয়েছে।
এ সম্পর্কে বেশ কিছু ভিত্তিহীন সংবাদ কয়েকটি সংবাদ মাধ্যমে প্রকাশিত হয়েছে, যেখানে জাতীয় গুরুত্ব রয়েছে এরকম একটি কর্মসূচি সম্পর্কে জনগণকে ভুল তথ্য দেওয়া হয়েছে।
কয়েকটি সংবাদমাধ্যমে অভিযোগ করা হয়েছে যে, ২০২১- এর জুনের মধ্যে কেন্দ্রীয় সরকার ১২০ মিলিয়ন টিকার ডোজ প্রস্তুত করবে বলে প্রতিশ্রুতি দিয়েছে। অথচ মে মাসে ৭৯ মিলিয়ন ডোজের মধ্যে মাত্র ৫৮ মিলিয়ন সরবরাহ করা হয়েছে। এই খবর অসত্য এবং যার কোনো ভিত্তি নেই।
১ জুন, ২০২১-এর সকাল সাতটা পর্যন্ত পাওয়া তথ্য অনুযায়ী, গত ১ থেকে ৩১ মে পর্যন্ত মোট ৬১.০৬ মিলিয়ন টিকার ডোজ রাজ্য ও কেন্দ্রশাসিত অঞ্চল গুলিকে সরবরাহ করা হয়েছে। তাদের কাছে আরও ১৬.২২ মিলিয়ন ডোজ রয়েছে। গত ১ থেকে ৩১ মে পর্যন্ত মোট ভ্যাকসিনের পরিমাণ ছিল ৭৯.৪৫ মিলিয়ন।
সঠিক তথ্য না জেনে ভারতের টিকাকরন পদ্ধতি নিয়েও কয়েকটি প্রচার মাধ্যমে সমালোচনা করা হয়েছে। অথচ ভ্যাকসিনের প্রক্রিয়া কিভাবে হবে সেজন্য ২০২০ সালের আগস্ট মাসে ন্যাশনাল এক্সপার্ট গ্রুপ অন ভ্যাকসিন অ্যাডমিনিস্ট্রেশন গঠন করা হয়েছিল।
CG/SB
(Visitor Counter : 116
রেলমন্ত্রক
রেল বোর্ডের পরিচালন ও বাণিজ্য উন্নয়ন শাখার নতুন দায়িত্ব নিয়েছেন শ্রী সঞ্জয় কুমার মহান্তি
নয়াদিল্লী, ১ মে, ২০২১
শ্রী সঞ্জয় কুমার মহান্তি রেল বোর্ডের পরিচালন ও বাণিজ্য উন্নয়ন শাখার নতুন দায়িত্ব গ্রহণ করেছেন। তিনি এর আগে দক্ষিণ-পূর্ব রেলের জেনারেল ম্যানেজার ছিলেন।
দিল্লী স্কুল অফ ইকনমিক্স-এর প্রাক্তনী শ্রী মহান্তি ১৯৮৪ সালের ইন্ডিয়ান রেলওয়েজ ট্যাফিক সার্ভস আধিকারিক। তিনি ভারতীয় রেলের বিভিন্ন গুরুত্বপূর্ণ পদের দায়িত্ব সামলেছেন। মুম্বাই, নাগপুর, ঝাঁসি এবং কোঙ্কন রেলওয়েতে কর্মরত থাকার সময় শ্রী মহান্তি প্রশাসনিক কাজে তাঁর দক্ষতা দেখিয়েছেন।
SDG/CB /NS
(Visitor Counter : 118
কর্মী, জন-অভিযোগএবংপেনশনমন্ত্রক
অন্নদাতাদের ক্ষমতায়নে কেন্দ্রীয় সরকারের নতুন কৃষি আইনগুলি সম্পর্কে গান্ধীজি জীবিত থাকলে আজ অত্যন্ত আনন্দিত হতেন : ডঃ জিতেন্দ্র সিং
নয়াদিল্লি, ২ অক্টোবর, ২০২০
কেন্দ্রীয় কর্মী বিষয়ক, গণ-অভিযোগ ও পেনশন সংক্রান্ত প্রতিমন্ত্রী ডঃ জিতেন্দ্র সিং আজ বলেছেন, কেন্দ্রীয় সরকারের পাশ করা সাম্প্রতিক কৃষি আইনগুলি সম্পর্কে মহাত্মা গান্ধী জীবিত থাকলে অত্যন্ত আনন্দিত হতেন। প্রকৃতপক্ষে কৃষি ও গ্রামাঞ্চলের সমৃদ্ধির বিষয়টি গান্ধীজির হৃদয়ের সঙ্গে নিবিড়ভাবে যুক্ত ছিল। ডঃ সিং বলেন, বাপু'র গ্রাম ও কৃষি-কেন্দ্রিক দৃষ্টিভঙ্গি স্বাধীনতার ৭০ বছর পর মোদী সরকারের নতুন কৃষি আইন প্রণয়নের প্রচেষ্টার মাধ্যমে পূর্ণ হতে চলেছে। কৃষক স্বার্থে গত ছয় বছরে যে সমস্ত পদক্ষেপ গ্রহণ করা হয়েছে সে প্রসঙ্গ উল্লেখ করে ডঃ সিং বলেন, মোদী সরকার নিমের আস্তরণযুক্ত ইউরিয়া, মৃত্তিকা স্বাস্থ্য কার্ড, কিষাণ ক্রেডিট কার্ড, প্রধানমন্ত্রী কিষাণ সম্মান নিধি, ফসল বিমা যোজনা প্রভৃতি উদ্যোগ গ্রহণ করেছে। তিনি বলেন, কেন্দ্রীয় সরকারের এই উদ্যোগগুলি ভারতীয় কৃষিক্ষেত্রের উদারীকরণের বিষয়গুলিকেই প্রতিফলিত করে। নতুন কৃষি বিলগুলিতে কৃষক সমাজকে স্বাধীনতা দেওয়া হয়েছে যাতে তাঁরা নিজেদের পছন্দসই বাজারে কৃষিজ পণ্য বিক্রয় করতে পারেন। আজ নতুন দিল্লিতে কেন্দ্রীয় ভাণ্ডার এবং সেন্টার ফর স্ট্র্যাটেজি অ্যান্ড লিডারশিপ সংগঠনের পক্ষ থেকে যৌথভাবে গান্ধী জয়ন্তী উদযাপন উপলক্ষে আয়োজিত 'স্বচ্ছতার সঙ্গে মহাত্মা গান্ধীর পরীক্ষা-নিরীক্ষা' শীর্ষক এক অনুষ্ঠানে ডঃ সিং ভাষণ দিচ্ছিলেন। তিনি বলেন, নতুন কৃষি বিলগুলি কেবল ভারতীয় কৃষি ব্যবস্থায় নতুন গতি সঞ্চারই করবে না, সেইসঙ্গে ভারতীয় কৃষি ব্যবস্থাকে বিশ্বমানের করে তুলবে যার ফলে, কৃষকদের আয় দ্বিগুণ বাড়বে।
পরিচ্ছন্নতার পাশাপাশি গান্ধীজির ফিটনেস মন্ত্রের কথা উল্লেখ করে ডঃ সিং বলেন, মোদী সরকার ২০১৪-র ডিসেম্বরে রাষ্ট্রসঙ্ঘে ২১ জুন দিনটিকে আন্তর্জাতিক যোগ দিবস হিসেবে উদযাপনের প্রস্তাব দেয়। ভারতের এই প্রস্তাব বিশ্বের ১৭৭টি দেশ সমর্থন করে। এথেকেই প্রমাণিত হয়, গান্ধীজির প্রাসঙ্গিকতা আজও সমান অটুট রয়েছে।
ডঃ সিং আরও বলেন, গান্ধীজির স্বরাজ সম্পর্কে যে ধারণা ছিল, তাকেই অনুসরণ করে আত্মনির্ভর ভারত অভিযানের সূচনা হয়েছে। এ সম্পর্কে এক উদাহরণ দিয়ে তিনি বলেন, মোদী সরকার কাঁচা বাঁশ নির্মিত বিভিন্ন সামগ্রী আমদানির ওপর সম্প্রতি সীমাশুল্ক ২৫ শতাংশ বাড়িয়েছে। এর উদ্দেশ্যই হল, দেশীয় বাঁশ শিল্প যেমন ফার্নিচার, হস্তশিল্প ও ধূপকাঠি নির্মাণ শিল্পের আরও প্রসার ঘটানো। পরিশেষে ডঃ সিং কেন্দ্রীয় ভাণ্ডারের কর্মসংস্কৃতির প্রশংসা করে বলেন, এই সংস্থাটির লেনদেনের পরিমাণ ২০১৭-র ৭৫০ কোটি টাকা থেকে তিন বছরে তিনগুণেরও বেশি বেড়ে ১,৭১৭ কোটি টাকা হয়েছে। করোনা মহামারীর সময় প্রয়োজনীয় সতর্কতামূলক ব্যবস্থা অবলম্বনের জন্য ডঃ সিং কেন্দ্রীয় ভাণ্ডারের ম্যানেজিং ডায়রেক্টর শ্রী মুকেশ কুমারের প্রচেষ্টার প্রশংসা করেন।
এই উপলক্ষে কেন্দ্রীয় ভাণ্ডারের চেয়ারপার্সন শ্রীমতী পরমেশ্বরী বাগরি, দূরদর্শনের মহানির্দেশক শ্রী মায়াঙ্ক আগরওয়াল, সেন্টার ফর স্ট্র্যাটেজি অ্যান্ড লিডারশিপের অধিকর্তা তথা মুখ্য কার্যনির্বাহী শ্রী বিকাশ শর্মা এবং ন্যাশনাল বুক ট্রাস্টের অধিকর্তা লেফটেন্যান্ট কর্ণেল যুবরাজ মালিক প্রমুখ উপস্থিত ছিলেন।
CG/BD/DM
(Visitor Counter : 105
নতুনওপুনর্নবীকরণযোগ্যজ্বালানিমন্ত্রক
সরকার গ্রিড সংযুক্ত রুফ-টপ সৌরবিদ্যুৎ উৎপাদনে উৎসাহ দিচ্ছে
নয়াদিল্লি, ২৮ জুলাই, ২০২১
কেন্দ্রীয় নবীন ও পুনর্নবীকরণযোগ্য শক্তি মন্ত্রক দেশে গ্রামাঞ্চল সহ বাড়ির ছাদে সৌরবিদ্যুৎ উৎপাদনের প্রসারে রুফ-টপ সোলার কর্মসূচির দ্বিতীয় পর্যায় রূপায়ণ করছে। এই কর্মসূচিতে বাড়ির ছাদ থেকে ২০২২ সাল নাগাদ ৪ হাজার মেগাওয়াট বিদ্যুৎ উৎপাদনের লক্ষ্য স্থির হয়েছে। এজন্য আবাসনগুলির ছাদে সৌরবিদ্যুৎ প্যানেল বসানোর জন্য ভর্তুকি দেওয়ার সংস্থান রয়েছে। পৃথক বাড়ির ক্ষেত্রে বাড়ির ছাদে ৩ কিলোওয়াট ক্ষমতাসম্পন্ন সৌরবিদ্যুৎ উৎপাদনের জন্য মোট খরচের ওপর ৪০ শতাংশ ভর্তুকি দেওয়া হয়ে থাকে। ৩ কিলোওয়াটের কম বা ১০ কিলোওয়াট পর্যন্ত সৌরবিদ্যুৎ উৎপাদনের জন্য ২০ শতাংশ ভর্তুকি দেওয়া হয়। আবাসন সমিতি / আবাসন কল্যাণ অ্যাসোসিয়েশনগুলির ক্ষেত্রে ৫০০ কিলোওয়াট পর্যন্ত সৌরবিদ্যুৎ উৎপাদনে ২০ শতাংশ ভর্তুকি দেওয়া হয়।
সরকার দেশে গ্রিড সংযুক্ত রুফ-টপ সৌরবিদ্যুৎ উৎপাদনের জন্য একাধিক ব্যবস্থা গ্রহণ করেছে। এর মধ্যে রয়েছে কেন্দ্রীয় অর্থ সহায়তায় রুফ-টপ সোলার কর্মসূচির দ্বিতীয় পর্যায়ে উৎপাদিত বিদ্যুৎ বন্টন সংস্থাগুলিকে বিতরণ; আবাসন / প্রতিষ্ঠান / সামাজিক ক্ষেত্রের জন্য কর্মসূচির প্রথম পর্যায়ের আওতায় কেন্দ্রীয় আর্থিক সহায়তা দেওয়া; রুফ-টপ সৌরবিদ্যুৎ উৎপাদন প্রকল্পগুলির জন্য গ্রস / নেট মিটারিং রেগুলেশনের জন্য রাজ্যগুলিকে বিজ্ঞপ্তি জারি করা। ইতিমধ্যেই ৩৬টি রাজ্য ও কেন্দ্রশাসিত অঞ্চল মিটারিং রেগুলেশন ব্যবস্থার মাধ্যমে মাশুল নীতি জারি করেছে। ভারতীয় স্টেট ব্যাঙ্ক এবং পাঞ্জাব ন্যাশনাল ব্যাঙ্কের মাধ্যমে বিশ্বব্যাঙ্ক ও এশীয় উন্নয়ন ব্যাঙ্কের কাছ থেকে সহজ সুদের শর্তে ঋণ সহায়তা দেওয়া হচ্ছে; পুনর্নবীকরণযোগ্য শক্তিক্ষেত্রকেও ঋণ সহায়তার ক্ষেত্রে অগ্রাধিকারপ্রাপ্ত বলে ঘোষণা করা হয়েছে এবং বাড়ির ছাদে সৌরবিদ্যুৎ উৎপাদনের জন্য সাধারণ মানুষকে সচেতন করে তুলতে মুদ্রণ ও বৈদ্যুতিন মাধ্যমে প্রচার চালানো হচ্ছে।
রাজ্যসভায় মঙ্গলবার এক লিখিত জবাবে এই তথ্য দেন বিদ্যুৎ ও পুনর্নবীকরণযোগ্য শক্তি মন্ত্রী শ্রী আর কে সিং।
CG/BD/DM
(Visitor Counter : 143
বিদ্যুৎমন্ত্রক
জলবায়ু পরিবর্তনের প্রেক্ষিতে বিদ্যুতের রূপান্তর ও কার্যকারিতা নিয়ে স্বাধীন দায়িত্বপ্রাপ্ত বিদ্যুৎ প্রতিমন্ত্রী শ্রী আর কে সিং পর্যালোচনা বৈঠক করেছেন
নতুন দিল্লি,১৭ জুন,২০২১
কেন্দ্রীয় বিদ্যুৎ প্রতিমন্ত্রী  শ্রী আর কে সিং জলবায়ু পরিবর্তনের প্রেক্ষিতে বিদ্যুৎ ক্ষেত্রে রূপান্তর ও তার কার্যকারিতা নিয়ে ভিডিও কনফারেন্সের মাধ্যমে গতকাল এক উচ্চ পর্যায়ের বৈঠক করেছেন।
এই বৈঠকের মূল উদ্দেশ্য হচ্ছে বাতাসে কার্বন-ডাই-অক্সাইড নির্গমন হাস করার জন্য সর্বক্ষেত্রে শক্তির ব্যবহার নিয়ে আলোচনা করা।
শ্রী সিং, বায়ু দূষণ সৃষ্টিকারী ক্ষেত্র যেমন, যানবাহন, ক্ষুদ্র, অতি ক্ষুদ্র ও মাঝারি শিল্প এবং বিদ্যুৎ কেন্দ্র গুলির উপর দৃষ্টি আকর্ষণ করেন। এ বিষয়ে তিনি রোশনী প্রকল্পের উপর গুরুত্বারোপ করেন। যে প্রকল্পের মাধ্যমে সারা দেশ জুড়ে শক্তি সংরক্ষণ বিষয়ে আলোকপাত করা হচ্ছে। তিনি দূষণ ক্ষেত্র গুলি থেকে দূষণের পরিমাণ কমিয়ে আনার বিষয়ে জোর দেন।
বিদ্যুৎ প্রতিমন্ত্রী বিদ্যুৎ মন্ত্রকের অধীন ব্যুরো অফ এনারজি এফিশিয়েন্সিকে আরো জোরদার করার বিষয়ে গুরুত্বারোপ করেন।
উচ্চপর্যায়ের এই পর্যালোচনা বৈঠকে বিদ্যুৎ মন্ত্রক ছাড়াও অন্যান্য মন্ত্রক ও বিভাগের পদস্থ আধিকারিকরা উপস্থিত ছিলেন।
বিদ্যুৎ মন্ত্রকের সচিব শ্রী অলক কুমার বাতাসে কার্বন ডাই অক্সাইডের দূষণ কিভাবে কমানো যায় সে বিষয়ে আলোচনা করেন।
CG/ SB
(Visitor Counter : 142